kardosdrur/scandi-wiki huggingface dataset:
Komsomol

{{Infoboks Politisk ungdomsorganisation
 | farvekode           = #FF0000
 | navn_dansk          = Komsomol
 | navn_originalsprog  = Unionens Leninistiske Ungkommunistiske Forbund | logo                = 
 | præsident           = 
 | videpræsident       = 
 | generalsekretær     = 
 | formand             = 
 | næstformand         = 
 | talsperson          = 
 | ordfører            = 
 | sekretær            = 
 | kasserer            =  
 | landssekretær       = 
 | landskasserer       = 
 | grundlæggelse       = 29. oktober 1918
 | opløsning           = september 1991
 | hovedkontor         = 
 | medlemstal          = 
 | medlemsblad         = Komsomolskaja Pravda
 | moderparti          = Sovjetunionens kommunistiske parti
 | moderorganisation   = World Federation of Democratic Youth (WFDY)
 | ideologi            = Kommunisme,Marxisme-Leninisme
 | website             =  
}}
Komsomol (, fork. af russisk: Коммунистический союз молодёжи, ; ; fulde navn russisk: Всесоюзный Ленинский Коммунистический Союз Молодёжи (ВЛКСМ), ; ) var Sovjetunionens kommunistiske partis officielle ungdomsorganisation, selv om ungdomsforbundet formelt var uafhængigt og blev omtalt som "SUKPs hjælper og reserve". Medlemstallet var på sit højdepunkt i 1970'erne på over 10 mio. Det menes at to tredjedele af den russiske befolkning har været medlem på et eller andet tidspunkt.

Organisationen blev dannet i 1918 og havde medlemmer i alderen 14-28 år. Dens reelle politiske indflydelse var begrænset, men Komsomol var et vigtigt instrument til at opdrage ungdommen og indpode dem den marxistisk-leninistiske ideologi. Ydermere var medlemsskaren i Komsomol vigtig arbejdskraft for partiet. De aktive medlemmer modtog statslige privilegier og kunne få en bedre uddannelse og bedre jobs end andre. 

Organisationens hovedorgan, avisen Komsomolskaja Pravda'', har overlevet organisationen og er en af de mest læste russiske aviser.

Se også 
 World Federation of Democratic Youth

Eksterne henvisninger 

Etableret i 1918
Kommunisme
Organisationer fra Sovjetunionen
Kommunistiske ungdomsorganisationer
Frankie and Johnny

Frankie And Johnny er en amerikansk film fra 1966. Filmen, hvis hovedrolle blev spillet af Elvis Presley, blev produceret af Edward Small på United Artists og med Fred de Cordova som instruktør.

Filmen blev indspillet 25. maj til 23. juni 1965 og havde premiere den 31. marts 1966 på Gordon Theatre i Baton Rouge, Louisiana. Den havde dansk premiere den 15. juli 1966.

Frankie And Johnny var den 20. i rækken af film med Elvis Presley. Filmen, hvis manuskript blev skrevet af Alex Gottlieb efter en historie af Nat Perrin, handler om en hjuldamper på Mississippi, hvor et varieteteater optræder undervejs. Imellem teatertruppens optrædender er der rigeligt tid til at formøble indtjeningen ved roulettehjulet om bord og til at lave det ene store jalousidrama efter det andet. Undervejs i filmens forløb er indlagt en række sange, hvoraf en del er inspireret af den traditionelle New Orleans-jazz.

Den danske titel på Frankie And Johnny var Frankie og Johnny.

Rollebesætning 
De væsentligste roller i filmen blev besat af:
 Elvis Presley - Johnny
 Donna Douglas - Frankie
 Nancy Kovack - Nellie Bly
 Sue Ane Langdon - Mitzi
 Anthony Eisley - Braden
 Harry Morgan - Cully

Musik 
Filmens 12 sange blev alle indspillet i perioden 12. – 14. maj 1965 i Hollywood. Soundtracket fra filmen blev udsendt som en LP-plade, der også blev døbt Frankie And Johnny, og hvor alle sangene var sunget af Elvis Presley, der dog på et par af sangene blev ledsaget af sine medskuespillere.

LP'en, der blev udsendt i marts 1966, indeholdt flg. numre:

Side 1 
 "Frankie And Johnny" (Ben Weisman, Fred Karger, Jimmie Rodgers, Sid Wayne)
 "Come Along" (David Hess)
 "Petunia The Gardener's Daughter" (Roy C. Bennett, Sid Tepper)
 "Chesay" (Ben Weisman, Fred Karger, Sid Wayne)
 "What Every Woman Lives For" (Doc Pomus, Mort Shuman)
 "Look Out Broadway" (Fred Wise, Randy Starr)

Side 2 
 "Beginner's Luck" (Roy C. Bennett, Sid Tepper)
 "Down By The Riverside"/"When The Saints Go Marchin' In" (Bernie Baum, Bill Giant, Florence Kaye)
 "Shout It Out" (Bernie Baum, Bill Giant, Florence Kaye)
 "Hard Luck" (Ben Weisman, Sid Wayne)
 "Please Don't Stop Loving Me" (Joy Byers)
 "Everybody Come Aboard" (Bernie Baum, Bill Giant, Florence Kaye)

På "Petunia The Gardener's Daughter" synger Elvis duet med Donna Douglas, som spillede rollen som Frankie. På "Look Out Broadway" synger Elvis sammen med skuespillerne Donna Douglas og Harry Morgan.

"Please Don't Stop Loving Me" er baseret på vindersangen fra Det Europæiske Melodi Grand Prix 1964, "Non Ho L'Eta (Per Amarti)" med italienske Gigliola Cinquetti.

Andet 
Harry Morgan er kendt for sin rolle som Oberst Sherman T. Potter i TV-serien M*A*S*H.

Eksterne henvisninger 
 
 

Elvis Presley-film
Amerikanske film fra 1966
Musicalfilm fra USA
Balle Kirke

Balle kirke ligger i Balle Sogn i det tidligere Hids Herred, Viborg Amt, nu Silkeborg Kommune Region Midtjylland. Kor og skib er opført i 1100-tallet af fint tilhugne kvadersten over skråkantsokkel. I kirkens nordvæg kan man stadig se oprindelige vinduer. Nord og sydportal er bevaret, den nordre i tilmuret tilstand. Skibets vestende er formodentlig forlænget i sengotisk tid, en rem i gulvet markerer den tidligere vestgavl. Kirken har haft tårn, som i 1703 var så forfaldent, at det blev erstattet med det nuværende klokketårn over skibets vestende. I sengotisk tid har man opført et våbenhus foran sydportalen. Kirken gennemgik en større restaurering 1955-57.

Kirken fik hvælv i 1494, ifølge datering i koret. Dette er formodentlig sket i forbindelse med udvidelse mod vest og opførelse af et tårn. Altertavlen stammer fra omkring 1600, korsfæstelsen er udført af Gunnar Hansen i 1957. Kirkens oprindelige stenalter er bevaret og kan ses bag det nuværende egetræsbord. Prædikestolen er fra omkring 1650, på himlen ses våben for Mogens Høeg og Christense Rosenkrantz.

I koret ses våbenskjold for biskop Ejler Madsen Bølle af Århus. På buen ses en datering: "Johannes Verneri Anno domini 1494 die beati augustini episcopi completa fuit testudo tempora in Christo patris domini Eyleri episcopi aruhsiensis pronune in Silkeborg commorantis" (Jens Vernersen. Det Herrens år 1494 på den hellige Augustins dag (28/8) blev hvælvingerne fuldført på den tid da fader i Kristus Hr.Ejler, bisp af Århus, nu opholdt sig på Silkeborg.) Overfor på buen står bygmesterens navn: "Testudo ista completa fuit per manus laurentii Johannis i Viborg" (Denne hvælving blev fuldført ved håndværk af Lars Jensen fra Viborg).

Kirken har en døbefont med løvekroppe, fonten stammer muligvis fra kirkens grundlæggelse.

Eksterne kilder og henvisninger 

 Balle Kirke  hos nordenskirker.dk
 Balle Kirke hos KortTilKirken.dk
 Trap – Kongeriget Danmark (3. Udgave 4. Bind): Kirken i Balle Sogn hos Runeberg

Kirker i Silkeborg Kommune
Kirker i Viborg Stift
Kirker i Viborg Amt
Bygninger, konstruktioner og anlæg i Silkeborg
Deborah Ann Woll

Deborah Ann Woll (født 7. februar 1985) er en amerikansk skuespiller, bedst kendt for sin rolle som Jessica Hamby i tv-serien True Blood.

Unge år 
Deborah Ann Woll, der er af irsk-tysk afstamning, voksede op i Brooklyn, New York og gik i high school på Packer Collegiate Institute i Brooklyn. Hun immatrikulerede fra University of Southern California og flyttede derefter til Los Angeles.

Karriere 
Woll har haft gæsteoptrædener i forskellige tv-programmer inklusiv Life, Aces 'n Eights, Skadestuen, CSI: Crime Scene Investigation (17. episode i 8. sæson, For Gedda), My Name Is Earl, The Mentalist samt Law and Order SVU. 

Woll fik sit gennembrud i rollen som vampyren "lavet" af Bill Compton i tv-serien True Blood. For at forberede sig til rollen studerende hun en masse fotos af dyreangreb..

Referencer

Eksterne henvisninger 

 Official Website 
 
 
 Interview with Hollywood Crush, MTV 
 Interview with IESB.net 
 Interview with The Vault (Trueblood-Online.com) 

Filmskuespillere fra USA
Tv-skuespillere fra USA
Tysk-amerikanere
Skuespillere i True Blood
Dismember

Dismember er et svensk dødsmetal-band, dannet i 1988 i Stockholm, Sverige, der var med til at etablere den svenske dødsmetal scene.

Diskografi

Demoer 
 1988: Dismembered
 1989: Last Blasphemies
 1989: Rehearsal
 1990: Reborn in Blasphemy

Studiealbum 
 1991: Like an Ever Flowing Stream (1991)
 1993: Indecent & Obscene (1993)
 1995: Massive Killing Capacity (1995)
 1997: Death Metal (1997)
 2000: Hate Campaign (2000)
 2004: Where Ironcrosses Grow (2004)
 2006: The God That Never Was (2006)
 2008: Dismember (2008)

Singler og ep'er 
 1991: Skin Her Alive (Single)
 1992: Pieces (Ep)
 1995: Casket Garden (Ep)
 1997: Misanthropic (Ep)

Dvd'er og videoer 
 2009: Under Bloodred Skies (DVD)
 2004: Live Blasphemies (DVD)
 Soon to Be Dead
 Skinfather
 Dreaming in Red 
 Casket Garden 
 Trail of the Dead

Medlemmer

Nuværende medlemmer 
 Matti Kärki – Vokal
 David Blomqvist – Guitar
 Martin Persson – Guitar
 Tobias Cristiansson – Bas
 Thomas Daun – Trommer

Tidligere medlemmer 
 Fred Estby – Trommer
 Johan Bergebäck – Bas
 Sharlee D'Angelo – Bas
 Richard Cabeza – Bas
 Magnus Sahlgren – Guitar
 Robert Sennebäck – Vokal, bas, guitar
 Erik Gustafsson – Bas

Referencer

Eksterne henvisninger 
 
 

Metalgrupper fra Sverige
Dødsmetalgrupper
Musikgrupper fra 1988
Mindaugas 2. af Litauen

Mindaugas II (30. maj 1864 i Monaco – 24. marts 1928 i Rapallo) var en tysk hertug, der i 1918 blev valgt til konge af Litauen, men sad blot som nominel konge i fire måneder, indtil Litauens landsråd Taryba den 2. november 1918 besluttede at lade være med at gennemføre den tidligere beslutning om at landet skulle være monarki. Navnet Mindaugas II henviser til grundlæggeren af den litauiske stat, Mindaugas af Litauen.

Mindaugas blev født som Wilhelm Karl Florestan Gero Crescentius, hertug af Urach, greve af Württemberg. Han var søn af hertug Wilhelm af Urach og dennes hustru, prinsesse Florestine af Monaco, der var datter af Florestan 1. af Monaco. Eftersom hans far døde, da Wilhelm Karl var 4 år, tilbragte han en stor del af barndommen i Monaco, hvor hans mor Florestine ofte passede regeringen mens hendes brorsøn, Albert 1. af Monaco, var på oceanografiske ekspeditioner. Wilhelm var fransktalende.

Huset Württemberg
Kongelige fra Litauen
Alumni fra University of Cambridge
Eaten Back to Life

Eaten Back to Life er det amerikanske dødsmetal-band Cannibal Corpses debutalbum, som blev udgivet den 17. august 1990 gennem Metal Blade Records. Albummet blev forbudt i Tyskland på grund af dets voldelige indhold. Glen Benton fra Deicide og Francis H. Howard fra Opprobrium (senere kendt som Incubus) optrådte med bagvokaler på sangene "Mangled" og "A Skull Full of Maggots".

Følgende udsagn kan findes på albumomslaget: "Dette album er dedikerede til mindet om Alfred Packer, den første amerikanske kannibal (R.I.P.)"

Spor 
Alle sange er skrevet af Chris Barnes, medmindre andet er noteret.

 "Shredded Humans" (Barnes, Jack Owen) – 5:11
 "Edible Autopsy" – 4:32
 "Put Them to Death" – 1:50
 "Mangled" (Barnes, Paul Mazurkiewicz) – 4:29
 "Scattered Remains, Splattered Brains" (Barnes, Owen) – 2:34
 "Born in a Casket" – 3:20
 "Rotting Head" (Barnes, Owen) – 2:26
 "The Undead Will Feast" (Barnes, Owen, Alex Webster) – 2:49
 "Bloody Chunks" – 1:53
 "A Skull Full of Maggots" – 2:06
 "Buried in the Backyard" – 5:11

Album fra 1990
Cannibal Corpse-album
Mentally Murdered

Mentally Murdered er en ep af det britiske grindcore-band Napalm Death, oprindeligt udgivet i 1989. Ep'en blev senere udgivet på albummet Harmony Corruption og Death by Manipulation opsamlingsalbummet.

Spor 
 "Rise Above" – 2:42
 "The Missing Link" – 2:17
 "Mentally Murdered" – 2:11
 "Walls of Confinement" – 2:56
 "Cause and Effect" – 1:26
 "No Mental Effort" – 4:08

Napalm Death album
Album fra 1989
Eyjafjörður

Eyjafjörður (dansk:Øfjord) er den længste fjord i det nordlige Island.
Fjorden er lang og smal og er 60 km lang. Fjordens bredeste sted mellem Siglunes og Gjögurtá måler 25 km i nærheden af det åbne hav, men i gennemsnit er den 6-10 km i bredden. På fjordens vestside ligger de to fjordarme, Ólafsfjörður og Héðinsfjörður.

På begge sider af fjorden er der åse og fjelde, men fjeldene er højst på vestsiden i fjeldryggen på halvøen Tröllaskagi. I fjordens ydre del er der ingen lave kystområder, og her går de stejle bakker direkte ud i havet. Længere mod syd er der en del smalle lavlandsområder på begge sider af fjorden, og de bredeste er på vestsiden.

Flere dale går videre fra Eyjafjörður, de fleste af dem i vest, og de to vigtigste er Hörgárdalur og Svarfaðardalur. Dalsmynni er den eneste dal på østsiden og største dal, der går videre fra Eyjafjörður mod syd. Den er lang og bred og er et af Islands største landbrugsområder.

Der løber mange elve ud i Eyjafjörður, de største er Eyjafjarðará, Fnjóská og Hörgá.

Øen Hrísey i midten af Eyjafjörður er Islands næststørste ø og bliver ofte kaldt Perlen i Eyjafjörður.

Folk 
Området omkring Eyjafjörður er det tættest befolkede område efter Reykjavík. I 2008 levede der ca. 22.000 mennesker her. (minus Siglufjörður og Grímsey)

Den største by er Akureyri og andre er Dalvík, Ólafsfjörður, Hrísey, Árskógssandur, Hauganes, Hjalteyri, Hrafnagil, Svalbarðseyri og Grenivík. De fleste af dem lever af fiskeri og landbrug, men Akureyri er områdets hovedby med industri, handel, skoler og trawlerfiskeri.

Fjorde i Island
Hifikepunye Pohamba

Hifikepunye Pohamba (født 18. august 1935) er en namibiansk politiker, der var Namibias 2. præsident fra 2005 til 2015. Han vandt Præsidentvalget i 2004 og 2009 som kandidat for SWAPO. Han var også leder af SWAPO fra 2007 til 2015.

Eksterne henvisninger 

Namibias præsidenter
Politikere fra Namibia
Nahas Angula

Nahas Gideon Angula (født 22. august 1943 i Onyaanya, Namibia ) er en namibisk politiker som repræsenterer SWAPO. Angula blev indsat som statsminister den 21. marts 2005 af præsident Hifikepunye Pohamba, som han tabte præsidentvalget til i 2004. Angula var landets premierminister indtil 4. december 2012, hvor han blev afløst af Hage Geingob.

Eksterne henvisninger 

Politikere fra Namibia
Københavnerskolen (teologi)

Københavnerskolen (også kendt som bibelsk minimalisme) er en disciplin inden for bibelsk eksegese, som behandler Bibelen som en rent mytisk litteratur snarere end som historieskrivning. 

Inden for dette paradigme skal arkæologien bruges til rekonstruktion af historien, og Bibelen har ingen værdi i den sammenhæng. Det er i modsætning til visse tilnærmelser til Bibelen og historien, som ser historisk værdi i hele eller dele af Bibelen især i dele af Det Gamle Testamente. 

Minimalistiske forskere daterer alle eller de fleste bøger i Det Gamle Testamente århundreder senere end de fleste andre forskere. De ser det som en litterær frembringelse snarere end som en mundtlig beretning, som er blevet videreformidlet. Nøglepersoner som sættes i forbindelse med Københavnerskolen er Thomas L. Thompson, Niels Peter Lemche, Keith Whitelam og Philip Davies.

Noter

Eksterne henvisninger
Philip Davies (2005), "The Origin of Biblical Israel" , The Journal of Hebrew Scriptures, Volume 5, Article 17. 

Bibelen
Teologi
Jacob Baden Olrik

Jacob Baden Olrik (8. september 1802 i Helsingør – 29. december 1875 i Helsingør) var en dansk politiker.

Han var en søn af rådmand og hospitalsforstander Holger Ludvig Olrik (13. december 1769 – 3. september 1824) og Anna Sophie f. Hellesen (1774 – 22. juni 1857), fødtes i Helsingør, blev 1821 student fra sin fødebys lærde skole og 1826 juridisk kandidat, fungerede derefter i 3 år som fuldmægtig hos politimesteren i Helsingør, udnævntes 1829 til auditør ved Artilleriet og 1833 til byfoged og politimester i Helsingør, hvilken stilling han 1849 ombyttede med embedet som borgmester og auktionsdirektør sammesteds; som sådan virkede han indtil sin død, 29. december 1875 i Helsingør. 1839 blev han kancelliråd og avancerede 1850 derfra til etatsråd. Med stor kraft, iver og dygtighed varetog han sin embedsgerning og gjorde ved enhver lejlighed alt for at befordre Helsingørs opkomst og fremgang, ikke mindst efter den kalamitet, som Øresundstoldens ophør medførte for byen. 1842 blev han direktør for Det helsingørske Dampskibsselskab.

Han nød da også stor højagtelse og almindelig tillid i sin embedskreds. Som repræsentant for denne var han medlem af den grundlovgivende Rigsforsamling og senere fra 29. december 1849 til 3. juni 1853 og atter 23. juni - 18. oktober 1866 og 5. november 1867 til 1. oktober 1874 medlem af Rigsdagens Landsting for 2. kreds, hvor han, der i politisk henseende sluttede sig til centrum, øvede en ikke ringe indflydelse for flere, særlig kommunale, sagers vedkommende. 29. marts 1864 blev Olrik også medlem af Rigsrådets Landsting.

Olrik blev 1839 virkelig kancelliråd, 18. september 1843 Ridder af Dannebrog, 1850 virkelig etatsråd og 24. april 1859 Dannebrogsmand.

26. april 1834 ægtede han i Sorø Klosterkirke Helene Christine Rosenørn (19. maj 1813 – 23. september 1892), en datter af generalkrigskommissær Peter Otto Rosenørn og Eleonore f. Hellesen.

Kilder 
 Georg Kringelbach, "Olrik, Jacob Baden", i: i C.F. Bricka (red.), Dansk Biografisk Lexikon, København: 1887-1905.
 Frederik Barfod, Dansk Rigsdagskalender.
 Danske Jurister 1736-1936.

Eksterne henvisninger 
 

Personer fra Helsingør
Borgmestre i Helsingør
Landstingsmedlemmer i 1840'erne
Landstingsmedlemmer i 1850'erne
Landstingsmedlemmer i 1860'erne
Landstingsmedlemmer i 1870'erne
Jurister fra Danmark
Byfogeder fra Danmark
Medlemmer af Den Grundlovgivende Rigsforsamling
Ikke-folkevalgte borgmestre fra Danmark (før 1919)
Jacob Baden
Personer i Dansk Biografisk Leksikon
Etatsråder fra Danmark
Medlemmer af Rigsrådet (1855-1866)
Riddere af Dannebrog
Skibsredere fra Danmark
Thomas L. Thompson

Thomas L. Thompson (født den 7. januar 1939 i Detroit i Michigan) er en ekseget, som tilhører Københavnerskolen. Han var professor i teologi ved Københavns Universitet 1993-2009, bor i Danmark og er dansk statsborger.

Bibliografi 
 The Historicity of the Patriarchal Narratives, (de Gruyter: Berlin, 1974) 
 The Bronze Age Settlement of the Sinai and the Negev, (Dr. Reichert: Wiesbaden, 1975).
 The Bronze Age Settlement in Palestine, (Dr. Reichert: Wiesbaden, 1979).
 The Origin Tradition of Ancient Israel, (Sheffield Academic Press: Sheffield, 1987).
 Toponomie Palestinienne, (Peeters: Louvaine la Neuve, 1988).
 The Early History of the Israelite People, (Brill: Leiden, 1992, Arabic: Beirut,1995. 
 (sammen med Niels Hyldahl, udgiver) Dødehavsteksterne og Bibelen (Museum Tusculanum: Copenhagen, 1996)
 (sammen med F. Cryer, udgiver), Qumran Between the Old and New Testament (Sheffield Academic Press: Sheffield, 1998)
 The Bible in History: How Writers Create a Past, (Jonathan Cape: London,1999) = The Mythic Past (Basic Books: New York, 1999), (Arabic: Cadmus: Damascus 2000.),
 Jerusalem in Ancient History and Tradition; (London, 2003), (Arabic: Beirut, 2003). 
  (sammen med Z. Mouna og andre), What is New in Biblical Archaeology (in Arabic: Cadmus: Damascus, 2004)
 (sammen med Henrik Tronier, udgiver) Frelsens Biografisering (Museum Tusculanum: Copenhagen, 2004)
 (sammen med M. Müller, udgiver) Historie og Konstruktion (Museum Tusculanum: Copenhagen, 2005)
 The Messiah Myth: The Near Eastern Roots of Jesus and David, (Basic Books: New York, 2005; Jonathan Cape: London, 2006; pb. Pimlico: London, 2007), (arabisk: Damaskus, 2007); (græsk: Athen, 2007)

Eksterne henvisninger 
 Online Curriculum Vitae  (på engelsk)
 Creating Biblical Figures (på engelsk)
 The Divine Plan of Creation: 1 Cor 11:7 and Gen 2:18-24 (på engelsk)

Ansatte ved Københavns Universitet
Teologer fra Danmark
Kristen Amby

Kristen Amby (4. marts 1894 i Skive – 10. oktober 1961 i København) var en dansk præst og politiker.

Amby var søn af pakmester ved Statsbanerne Martin Amby og hustru Hansigne f. Nielsen (død 1922), han blev student fra Sorø Akademi 1914, blev cand.theol. 1920, var medredaktør af Den ny Tid 1920-23, var præst ved fængslet i Nyborg 1923-25, sognepræst i Skuldelev og Selsø Sogne 1925-38 og fængselspræst i København 1938-48.

Han var Det Konservative Folkepartis kandidat ved folketingsvalgene i 1920-1929, medlem af Folketinget 1932-1953, af Landstinget i 1953 og atter af Folketinget fra 22. september 1953, af Landsskatteretten 1938-49, af Indenrigsministeriets boligudvalg af 1941 ang. parcelbyggeri, af Radiorådet fra 1945 og af dettes programudvalg fra 1946, næstformand for samme fra 1950, formand for den konservative Folketingsgruppe og for den konservative Rigsdagsgruppe i 1945 samt for udvalget til udarbejdelse af det nye konservative program i 1945, medlem af Udenrigspolitisk Nævn 1947-48 og fra 1950, medlem af den danske delegation til FN fra 1948 og af den danske delegation til Europarådet 1948-53 samt medlem af Nationalbankens repræsentantskab fra 1952. Han var Ridder af Dannebrog.

Medlem af bestyrelsen for Det unge Danmark 1919-25 og for Fængselsselskabet i København fra 1938, formand for Kristeligt Studenter-Settlement 1939-43 og for Den konservative Klub 1941-45, formand for Dansk Almennyttigt Boligselskab af 1942 og næstformand i Verdens Venskabs Forbundet fra 1953.

Han var gift med Kirsten Mossin A. f. Westh, f. 31. december 1919.

Kilder 
 Kraks Blå Bog 1957

Riddere af Dannebrog
Landstingsmedlemmer i 1950'erne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Tidligere folketingsmedlemmer fra Det Konservative Folkeparti
Præster fra Danmark
Medlemmer af DRs bestyrelse (tidligere Radiorådet)
Personer i Kraks Blå Bog (afdøde)
Personer i Dansk Biografisk Leksikon
Wäinö Aaltonen

Wäinö Aaltonen (født 8. marts 1894, død 30. maj 1966) var en finsk billedhugger, som har bl.a. har udført en statue af idrætsmanden Paavo Nurmi (1924-25), frihedsmonumentet i Nyslott (1935) og buster, bl.a. af Jean Sibelius (1935). Der er et Aaltonen-museum i Åbo.

Eksterne henvisninger 

Billedhuggere fra Finland
Deltagere ved olympiske kunstkonkurrencer
Filur (band)

Filur er en dansk duo, der består af de to musikere, djs og producere Tomas Barfod og Kasper Bjørke, der har lavet musikken til The Con, mens Josephine Philip står for tekst og vokal.

Filur blev dannet i 1999 i København og siden har duoen produceret nogle af de største dance hits i Danmark. Deres sidste single "You & I" med Pernille Rosendahl på vokal har været en crowdfiller på diskoteker over hele Europa siden det udkom i 2003.

Duoen har også turneret flittigt i Japan og USA og har vundet to Danish Music Awardss for "Bedste Producere" for albummet Exciting Comfort i 2001 og "Bedste Dance Album" for Deeply Superficial i 2003.

På albummet Into The Wasteland medvirker udover Josephine Philip navne som Stina Nordenstam, Dominique Keegan og den tidligere forsanger i Gus Gus, Blake.

Udover at spille sammen i Filur har Tomas og Kasper gang i flere sideprojekter. Tomas spiller bl.a. trommer i partyrock bandet Who Made Who og electrobandet Jatoma, og Kasper har netop startet et nyt band med navnet Man My Machine.

Diskografi

Albums 
 Exciting Comfort (2000)
 Deeply Superficial (2002)
 Into the Wasteland (2006)
 Faces (2011)
Limited editions
 Peace (lever udgivet i Japan) (2003)

Musikgrupper fra Danmark
Fra DR P3 playlistnyt
Musikgrupper fra 1999